### Oslo politidistrikt

Oslo, 09.12.2020 Oppdragsansvarlig advokat: Jostein Løken

Deres referanse: 1251432v3

**TOMMY HOFTON F. - ANMELDELSE**

# Innledning

Tommy Hofton har møtt ved vårt kontor, og ønsker å inngi anmeldelse mot Christian Naucke, Eckerbergsgate 35 A, 5 etasje, for mulig overtredelse av straffeloven § 266 og/eller § 267 eller de forhold en etterforskning vil avdekke. Den faktiske beskrivelsen kommer fra opplysninger gitt av Hofton.

Hofton har lest gjennom anmeldelsen, og ytterligere spørsmål i saken kan stilles til ham.

Jeg har gjort Hofton kjent med anmelderansvaret, jfr. Straffeloven kapittel 22.

# Beskrivelse

Vedkommende denne anmeldelsen omhandler er naboen til Hofton. Naucke bor i etasjen over Hofton, og det er i denne relasjonen mellom dem at forholdene som en ønsker at politiet skal etterforske springer ut av.

**Plagsom opptreden.**

Den hendelsen som har utløst Hoftons ønske om å rette en anmeldelse mot Baucke er at han har opplevd en falsk melding til politiet som førte til at politiet kom på døren til Hofton ca kl. 0330 (Hofton opplyser at han har notert 03:37 at politiet kom da), hvor politiet opplyser at naboen – mistenkte Naucke – hadde ringt inn med en beskyldning om at Hofton hadde fest og at det var støy som følge av dette. Dette stemte på ingen måte. Hofton hadde lagt seg mye tidligere, og han blir vekket av politiet da de kom. Det som var meldingen som var ringt inn stemmer ikke. Hofton er av den oppfatning at dette er satt i verk for å plage Hofton, og det er grunnen til denne anmeldelsen.

Naucke har i tillegg flere ganger plaget besøkende som Hofton har hatt med seg hjem. Hofton opplever at når han har besøk lager Naucke støy ved å trampe i gulvet eller på annen måte tiltrekke seg oppmerksomhet. Dette gjøres etter Hoftons mening kun for å plage han.

En venn av Hofton har tatt kontakt med Naucke. Vennen er Islam A Dzhabrailov som i forbindelse med at Naucke har ringt på hos Hofton flere ganger tok kontakt med han og ba han slutte med å ringe på døren for så å gå uten å ha noe behov for kontakt eller noe å si til Hofton. Slike hendelser bygger oppunder opplevelsen av at dette er gjort for å forstyrre og plage Hofton i hans hjem.

Hofton setter disse hendelsene i forbindelse med en konflikt han har med egen familie. Han mistenker deler av familien sin for å fabrikkere påstander mot ham i sjikanøs hensikt. Hofton har funnet en forbindelse mellom Naucke og hans bror – Gjermund Vedhus, og at hendelsene han opplever settes i sammenheng med familiekonflikten.

Hoftons mål med denne anmeldelsen er å få slutt på det han opplever som en forfølgning av han uten at det er grunn til det – og at dette er en form for represalier fra egen familie.

Hofton har fått kunnskap om at hans venn Islam Dzhabrailov er beskylt for å ha tatt kontakt med Naucke og utgitt seg for å være fra politiet. Dette stemmer ikke, og kan bekreftes av Dzhabrailov på forespørsel. Hofton setter også dette i forbindelse med at familien konstruerer beskyldninger som er ment å rammen ham.

Hofton opplyser at han har en god del bakgrunnsinformasjon om relasjonen til familien, som Hofton kan redegjøre for overfor politiet.

**Vedlegg til denne anmeldelse, følger på en minnepenn.**

Opptakene som er vedlagt er sendt meg på e-post – og jeg har lagt de over på vedlagte minnepenn.

Vedlagt følger videopptak fra Hoftons dørkamera som er utstyrt med bevegelsessensor som viser at Naucke går forbi og kikker mot døren den 1.12 tidligere på kvelden, samt et opptak av at politiet kommer.

Det vedlegges også opptak av tidligere besøk fra Naucke som viser at Naucke går forbi uten å ha noen mening med det – han banker på uten mål og mening.

Det anmodes om at saken etterforskes. Advokat Josteien Løken representerer Hofton i denne saken videre. Min involvering i saken er kun å bistå med utformingen av denne anmeldelse.

Med vennlig hilsen

ADVOKATFIRMAET ELDEN DA

Kim Ellertsen

advokat